**Pályázati felhívás**

**JANUS PANNONIUS EMLÉKMŰ ELKÉSZÍTÉSÉRE**

1. **A Pályázat kiírója:**

Pécsi Tudományegyetem (7622 Pécs Vasvári Pál u. 4.), (a továbbiakban a pályázat **Kiírója**).

1. **A pályázat tárgya:**

A Kiíró pályázatot hirdet olyan emlékmű létrehozására, amely által tisztelettel és méltósággal tudunk emlékezni Janus Pannoniusra. Az emlékmű lehet a költő fiktív ábrázolása, vagy kapcsolódhat egyik leghíresebb verséhez, a dunántúli mandulafára írt epigrammához, illetve általában a humanista költészet világához. Az emlékmű műfaja: dombormű, relief.

1. **Pályázók köre:**

A pályázat meghívásos azon szobrász, tárgyalkotó BA, kerámiatervezés MA képzéseken résztvevő hallgatók és a Plasztikai Program valamely témakiírását végző DLA hallgatók számára, akik a Pécsi Tudományegyetem Művészeti Karának szobrászművész mesterképzésén, tárgyalkotó alapképzésén, kerámiatervezés mesterképzésén, illetve a Művészeti Kar Doktori Iskolájában hallgatói jogviszonnyal rendelkeznek a pályázat kiírásakor.

Minden hallgató köteles szakmai konzulenst választani, akinek a rövid ajánlásával nyújthatja be a pályázatát. Konzulens lehet a Művészeti Kar Képzőművészeti Intézet Szobrászat Tanszékének, a Design és Médiaművészeti Intézet Kerámia Tanszékének állományban lévő oktatója, illetve a Művészeti Kar Doktori Iskolájának azon témavezetője, aki témáját a Plasztikai program keretén belül hirdeti. A konzulens szakmai felelősséget vállal a mű kvalitásáért és annak professzionális kivitelezéséért.

1. **A pályázat célja és tárgya:**

A mű szellemiségével állítson méltó emléket Janus Pannonius humanista költészetének.

**Helyszín**: Pécsi Tudományegyetem Janus Pannonius Klinikai Tömb (7624 Pécs, Ifjúság útja 5., főbejárati szint, az Ifjúság úti bejárattól kb. 40 m-re, a lépcsőházzal, liftekkel szemben a jobb oldali falsík).

1. **Az emlékmű elkészítésének feltételei:**
* A mű kivitelezésének maximális költsége **bruttó 1 millió Ft**, amely magában foglalja a művész díjazását is.
* A plasztika volumene igazodjon a helyszín adottságaihoz, anyaghasználatában feleljen meg a beltéri elhelyezés kívánalmainak (pld.: ne legyen balesetveszélyes, törékeny).
* A pályázati felhívás mellékletét képező – kitöltött és aláírt – nyilatkozat, a pályázathoz csatolva.
* A pályázat Kiírója – amennyiben a nyertes igényli – helyet biztosít a mű kivitelezéséhez a Művészeti Kar Szobrászat Tanszékén, vagy Kerámia Tanszékén, vagy Doktori Iskolájában.
* Szakmai konzulens ajánlása.
1. **A pályázati dokumentáció elemei:**

A pályamű, amelynek részét képezi:

* jól értelmezhető rajzi vázlatok több nézetből (szabadkézi vagy 3d-s rajzi tervek); vagy a Pályázó által elkészített plasztika 1:5 arányú modellje (javasolt gipszből elkészíteni, de más anyag is felhasználható), amelynek költségét a Pályázónak kell vállalnia;
* a mű műszaki leírása;
* a mű elhelyezésére szolgáló terv;
* a plasztika rövid leírása – a művészi koncepció és a kivitelezés szempontjából (max. 10.000 karakter terjedelemben);
* a modell alapján kivitelezendő plasztika részletes – a személyi és dologi költségeket tételesen feltüntető – költségterv
* konzulens szakmai ajánlása

(a továbbiakban együttesen: „***pályamű***”), valamint

* a Pályázó neve és elérhetősége (cím, telefonszám, e-mail cím);
* a pályázati felhívás mellékletét képező - kitöltött és aláírt - nyilatkozat egy eredeti példánya.

(a továbbiakban a pályaművel együttesen: „***pályázati dokumentáció***”)

1. **A jelentkezés (pályázati dokumentáció benyújtásának) feltételei:**

A Pályázó a pályázati dokumentációja benyújtásával elfogadja a pályázati felhívásban foglalt feltételeket.

**A pályázat jeligés.**

A pályázati dokumentációt dobozba csomagolva postai úton lehet megküldeni vagy személyesen leadni a Pécsi Tudományegyetem Rektori Kabinet Titkárságán (7622 Pécs Vasvári Pál u. 4. fszt. 07. sz. iroda) Bujáki Boglárnál, hétfőtől csütörtökig 8.00-16.00 óra, pénteken pedig 8.00-14.00 óra között.

Kérjük, a dobozon belül a pályamű mellett egy külön zárt borítékban szerepeljen a Pályázó neve, elérhetősége (cím, telefon, e-mail cím), valamint a pályázati felhívás mellékletét képező – kitöltött és aláírt – nyilatkozat egy eredeti példányban!

A Pályázónak a pályázati kiírás mellékletét képező nyilatkozat aláírásával kell igazolnia, hogy:

* a pályázati felhívás tartalmát megismerte, megértette, elfogadta és azt magára nézve kötelezőnek tekinti;
* a pályázatra önkéntesen és saját maga jelentkezett, a személyes adatait szintén önkéntesen adta meg, és hozzájárul azok felhasználásához, kizárólag a pályázati eljárás megvalósításához szükséges mértékben a pályázati eljárás befejezéséig;
* a pályaműve saját személyes kreativitása eredménye, kizárólag a Pályázó alkotása, és mások szerzői- és személyiségi jogait nem sérti;
* a pályaműve elkészítése során nem használta fel harmadik személy(ek) munkáit;
* a Kiíró részére felhasználási jogot enged a pályázati felhívásban és a nyilatkozatban rögzített mértékben.

A borítékon, illetve a küldeményen az alábbiakat kell feltüntetni:

* + Pályázó jeligéje (dobozon és a boríték bal felső sarkában),
	+ Janus Pannonius emlékmű-pályázat (dobozon és borítékon középre elhelyezve),
	+ Postacím feltüntetése: **Pécsi Tudományegyetem Rektori Kabinet Titkárság (7622 Pécs, Vasvári Pál u. 4. fszt. 07-es iroda).**

Kérjük, hogy a pályázati dokumentáció minden elemén és a dobozon egyértelműen beazonosítható módon szerepeljen a jelige!

**A pályázati dokumentáció beküldésének határideje: 2019. július 12. 14.00 óra**

1. **Szellemi alkotásokhoz fűződő jogok:**
* A Pályázó a pályázati felhívás mellékletét képező nyilatkozat aláírásával hozzájárul ahhoz, hogy – abban az esetben is, ha a pályázatot nem nyeri meg – a pályaműve részét képező rajzos terv, a mű modellje, a mű rövid leírása felhasználhatóak a pályázattal kapcsolatos eseményeken és a médiában. Ennek formája többek között lehet nyomtatásban megjelenő dokumentum – mint például könyv vagy szórólap –, illetve kiállításon, sajtótájékoztatón, weboldalakon, videón, DVD-n vagy televízióban történő bemutatás.
* A Pályázó a pályázati felhívás mellékletét képező nyilatkozat aláírásával, visszavonhatatlanul hozzájárul ahhoz, hogy amennyiben ő lesz a pályázat nyertese, úgy az általa készített alkotáshoz fűződő vagyoni jogait kizárólagosan, területi és időbeli korlátozás nélkül a Pécsi Tudományegyetemre átruházza.
* A nyertes Pályázó a pályaművéhez, mint szerzői műhöz fűződő vagyoni jogait – a pályázaton elnyerhető pénzdíjat leszámítva – térítésmentesen és ellenszolgáltatás nélkül adja át.
* A felhasználási jog engedélyezése nem érinti a Pályázó pályaművéhez, mint műalkotáshoz kapcsolódó személyhez fűződő jogait.
1. **A pályázat elbírálásának menete, eredményhirdetés:**

A pályázat egyfordulós, a beküldési határidőn belül beérkezett pályaműveket **2019. július 26. napjáig** a rektori vezetés bírálja el és nevezi meg a megvalósítandó nyertes pályaművet.

A pályázaton résztvevők közül az első három díjazásban részesül:

**I. helyezett: bruttó 500.000 Ft**

**II. helyezett: bruttó 300.000 Ft**

**III. helyezett: bruttó 100.000 Ft**

Az eredményről a Pályázókat a Kiíró e-mailben értesíti **2019. augusztus 09. napjáig**.

A pályázati dokumentáció beküldését követően a Pályázót hiánypótlásra kérheti fel a Kiíró. A Kiíró kizárhatja azt a Pályázót, akinek a pályázati dokumentációja a hiánypótlást követően sem felel meg bármilyen, a pályázati felhívás VI. és VII. pontjában rögzített formai vagy tartalmi követelménynek.

A pályázat eredménytelenné nyilvánításának jogát a Kiíró fenntartja. A pályázati eljárás során hozott döntés ellen jogorvoslatnak nincs helye.

**A pályaművek elbírálási szempontjai:**

* **a Pályázó által tervezett mű művészi színvonala;**
* **a mű kivitelezhetősége;**
* **költségvetés megalapozottsága.**

Az emlékmű elhelyezésének határideje: **2019. november 15.**

Pécs, 2019. május 9. nap.

**Dr. Miseta Attila**

rektor

**NYILATKOZAT**

Alulírott ……………………………………… (ln.: …………………,…… an.: …………………….., szül.: ………………………lc.: ……………………………………………………………..)

**kijelentem,**

hogy a Pécsi Tudományegyetem **Janus Pannonius emlékmű**vének elkészítésére kiírtpályázati felhívását elolvastam, megértettem, az abban foglaltakat maradéktalanul elfogadtam és magamra nézve kötelezőnek tartom.

Kijelentem, hogy a pályázaton önként és saját magam veszek részt, és a pályázati dokumentációmban rögzített, illetve a jelen nyilatkozatomban közölt személyes adataimat önkéntesen és a pályázati felhívás megismerését követően adtam meg, azok a valóságnak mindenben megfelelnek. Hozzájárulok, hogy a pályázati dokumentációmban és a jelen nyilatkozatomban közölt személyes adataimat a Pécsi Tudományegyetem a pályázati felhívásban meghatározott célokra, módon, időtartamban és mértékben kezelje és felhasználja.

Kijelentem, hogy a pályázati dokumentációm részét képező rajzos terv, a mű modellje, a mű leírása és a költségvetés (a továbbiakban együttesen: „***pályaművem***”) a saját személyes kreativitásom eredménye, és a pályaművem elkészítéséhez harmadik személyek munkáit nem használtam fel.

Kijelentem továbbá, hogy a benyújtott pályaművem mások szerzői- és személyiségi jogait nem sérti.

Jelen nyilatkozatommal kifejezetten hozzájárulok ahhoz, hogy – abban az esetben is, ha a pályázatot nem nyerem meg – a pályaművemet a Pécsi Tudományegyetem felhasználja a pályázattal kapcsolatos eseményeken és a médiában, a pályázati felhívásban meghatározott módon.

A fentiek mellett, kijelentem, hogy, amennyiben én leszek a pályázat nyertese, úgy az általam készített alkotáshoz fűződő vagyoni jogaimat – a pályázaton elnyerhető pénzdíjat és az általam benyújtott, a Kiíró által elfogadott költségvetés díjait leszámítva – kizárólagosan, területi és időbeli korlátozás nélkül a Pécsi Tudományegyetemre átruházom.

………….., 2019. ………………………..

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 pályázó aláírása

Előttünk, mint tanúk előtt:

………….., 2019. …………………………. ……………., 2019. …………………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

név: …………………………………………… név: …………………………………………….

lc.: ……………………………………………… lc.: ……………………………………………….